34. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.131285 της 14/20 Νοεμ. 1962 (ΦΕΚ Β' 418) Περί ορισμού τύπου εκλογικού βιβλιαρίου. Εχοντες υπ' όψιν τας διατάξεις της παρ. 5 του άρθρ. 4 του Ν.Δ. 4274/1962 "περί συμπληρώσεως και τροποποιήσεως της εκλογικής νομοθεσίας", αποφασίζομεν: Ορίζομεν όπως, ο τύπος των εκδιδομένων εκλογικών βιβλιαρίων εκλογέων, ανδρών και γυναικών, είναι ο ακόλουθος: Το βιβλιάριον αποτελείται εξ εξωφύλλου εκ χάρτου μανίλλας, εγχρώμου και 10 φύλλων εκ χάρτου γραφής λευκού, διαστάσεων 0,10Χ0,13μ. απλοδετημένων μετά του εξωφύλλου διά δύο συρματίνων συρραφών. Επί του οπισθίου μέρους του εξωφύλλου επικολλάται η φωτογραφία του εκλογέως. Επί της πρώτης σελίδας των φύλλων και εις κάθετον διάταξιν αναγράφονται, εντύπως, αι προς συμπλήρωσιν ενδείξεις διά των εν τω εκλογικώ καταλόγω βιβλιαρίων διαλαμβανομένων στοιχείων εγγραφής του εκλογέως, ήτοι Δήμος ή Κοινότης, πόλις, ενορία, οδός, αριθ. αύξων αριθμός βιβλιαρίου, επώνυμον, όνομα, όνομα πατρός, έτος γεννήσεως, επάγγελμα και αριθμός μητρώου αρρένων. Εις το βιβλιάριον εκλογέως γυναικός αναγράφονται τα αυτά, ως ανωτέρω, στοιχεία προστιθεμένου του ονόματος του συζύγου και αντί του αριθμού μητρώου αρρένων αναγράφεται ο αριθμός του δημοτολογίου. Κάτωθεν των στοιχείων του εκλογέως τίθεται η ένδειξις της χρονολογίας εκδόσεως του βιβλιαρίου και της υπογραφής τούτου, έχουσα, ούτω: Εν ..................τη ..............196.. Ο ΔΙΚΑΣΤΙΚΟΣ ΛΕΙΤΟΥΡΓΟΣ Αι υπόλοιποι σελίδες του βιβλιαρίου αριθμούνται και εις το μέσον εκάστης αναγράφεται εντύπως η κατωτέρω ένδειξις: "Ο εν τη πρώτη σελίδι σημειούμενος εκλογεύς εψήφισε". "Εν.....................τη ...........19..". Η παρούσα δημοσιευθήτω διά της Εφημερίδος της Κυβερνήσεως. 1.Ζ.β.33-34 Εκλογικοί Κατάλογοι  και βιβλιάρια

[Source: greek_legal_code_raptarchis | Tokens: 1522]